  Майя Бывальцева Ижкарысь но моногородъёсысь кун эмъюртъёсы интыяськем эмчиослы 2020-тӥ арысен коньдонэн юрттэт висъялозы. Со сярысь Удмуртилэн тӧроез Александр Бречалов улосвыл кивалтэтлэн 2019-тӥ арын ужамезлы йылпумъянъёс сярысь докладэз дыръя вераз. Вылӥ дышетскемен ужасьёслы 500 сюрс манет но шор ёзо дышетскемен ужасьёслы 300 сюрс манет. Программаез быдэсъяны элькун коньдэтысь 20 миллион манет висъямын луоз Александр Бречалов, Удмуртилэн тӧроезЮрттэт Ижкарын, Сарапулын, Воткаын но Глазкарын ужасьёслы сётозы. Со сяна, элькунын удысэ берытскыны малпам эмчиосты выльысь дышетонъя программа ужа. Ватсалом, 2020-тӥ ар кутсконлы Удмуртиын 145 эмчиос но шор ёзо дышетскемен эм ужасьёс уг тырмо вал.  Тегъёс: Тазалык Ижкар Удмуртия юрттэт эмчиос АлександрБречалов моногородъёс  